als_Latn dik_Latn sag_Latn
Një operacioni i koduar "Chat Line 2" është finalizuar me sukses ku në pranga kanë rënë 6 shtetase si dhe do të procedohen në gjende të lirë 3 të tjera.
Specialistët e Seksionit Kundër trafiqeve të paligjshme, në bashkëpunim me Prokurorinë e Rrethit Gjyqësor Tiranë, kanë bërë të mundur finalizimin e operacionit "Chat Line 2", në kuadër të të cilit kanë arrestuar në flagrancë shtetaset:
1. L. B., 34 vjeçe (Nenet 114, 170/a dhe 180)
2. J. H., 19 vjeçe (Neni 113)
3. E. T., 18 vjeçe (Neni 113)
4. K. A., 32 vjeçe (Neni 113)
5. I. U., 22 vjeçe (Neni 113)
6. E. A., 22 vjeçe (Neni 113)
Gjithashtu janë proceduar në gjende të lirë shtetaset:
1. Xh. B., 18 vjeçe (Neni 113)
2. E. L, 24 vjeçe (Neni 113)
3. K. M., 23 vjeçe (Neni 113)
Nga veprimet hetimore të kryera nga Specialistët e këtij Seksioni është arritur të identifikohet dhe goditet kjo veprimtari kriminale, ku shtetasja L. B., prej një periudhe kohore të gjatë, me anë të mashtrimit punësonte vajza të moshave të reja dhe i shfrytëzonte ato për prostitucion, aktivitet i cili kryhej në apartamentin e kësaj shtetaseje në Tiranë.
Në cilësinë e provës materiale u sekuestruan:
- 7 njësi kompjuteri
- 7 ekrane kompjuteri
- 7 kamera për komunikime video online
Materialet proceduriale i kaluan Prokurorisë së Rrethit Gjyqësor Tiranë për veprat penale, "Prostitucion", “Shfrytëzim për prostitucion”, “Punësimi i paligjshëm” dhe "Fshehja e të ardhurave”, parashikuar nga Nenet 113, 114, 170/a dhe 180 të Kodit Penal.
/Gazeta Express/
als_Latn als_Latn als_Latn sna_Latn als_Latn ces_Latn als_Latn als_Latn als_Latn sna_Latn ita_Latn hat_Latn als_Latn als_Latn als_Latn crh_Latn als_Latn als_Latn als_Latn